Saxlanılma

Saxlanılma — cinayət törətməkdə şübhəli bilinən şəxsin həmin cinayəti törətdiyinə dair sübutların olması halında dövlət ittihamçısının qərarı ilə, ibtidai istintaqın aparılması və ya istintaqın başa çatdırılması üçün lazım gəldikdə məcburi formada, hüquq-mühafizə orqanları tərəfindən müəyyən müddətə həbsdə saxlanması prosesidir.http://www.yetishukuk.com/article_detail.php?id=12

Müvəqqəti həbs şübhəli bilinən şəxsin dövlətin hüquq-mühafizə orqanları tərəfindən qanuni əsaslarla müvəqqəti olaraq nəzarət altında saxlanılmasıdır. Çox vaxt saxlanılan şəxs əvvəlcə təcridxanaya aparılaraq burada ifadə verir, daha sonra isə qarşısına çıxarıldığı prokuror onun azadlığa buraxılmasını və ya məhkəməyə göndərilməsini tələb edir.

Müvəqqəti həbs, bir şəxsin barəsində davam edən və ya gözlənilən cinayət ittihamlarına görə istintaq çərçivəsində müvəqqəti olaraq saxlanılması, yaxud həmin şəxsi və ya əmlakı qorumaq məqsədilə həyata keçirilən hüquqi tədbirdir.

Müvəqqəti həbs prosesi hər zaman şəxsin müəyyən bir yerə (adətən polis bölməsi və ya müvafiq hüquq-mühafizə orqanının binasına) aparılması ilə nəticələnməyə bilər; bu, həmçinin dindirmə məqsədilə və ya inzibati tədbir kimi tətbiq oluna bilər.

Şəxslər, müəyyən bir yurisdiksiyanı tərk etmələrinə icazə verilmədikdə (məsələn, səyahət qadağasının bir forması olan ölkədən çıxış qadağası tətbiq olunduqda) və ya müəyyən bir əraziyə daxil olmaları və ya oradan çıxmaları məhdudlaşdırıldıqda da müvəqqəti həbs vəziyyətində hesab oluna bilərlər.

Bir şəxs, psixi pozuntuya görə məcburi yatma qaydasında saxlanıla bilər; bu halda məqsəd xəstəliyin məcburi müalicə yolu ilə sağaldılmasıdır.  Bundan əlavə, vərəm kimi yoluxucu xəstəliklərin yayılmasının qarşısını almaq məqsədilə də müvəqqəti həbs tədbiri tətbiq oluna bilər.

Termin bəzən eyni əsaslarla əmlakın müvəqqəti saxlanılması mənasında da işlədilir. Müvəqqəti həbs prosesi həbs əməliyyatından əvvəl baş verə bilər və bəzi hallarda bu mərhələyə daxil olmaya da bilər.

Bəzi dövlətlər və onların silahlı qüvvələri tərəfindən müvəqqəti həbsdə saxlanılan şəxslər nə hərbi əsir, nə də cinayət işi üzrə şübhəli kimi təsnif edilir və onlara bu statuslara müvafiq münasibət göstərilmir.Global Security Glossary . Access-date: 2 iyun 2008.Princeton wordnet . Access-date: 2 iyun 2008.

İnsan Hüquqları Haqqında Ümumi Bəyannamənin 9-cu maddəsinə əsasən, "heç kəs əsassız yerə tutulub saxlanıla, müvəqqəti həbs və ya sürgün edilə bilməz." Dövlətlər arasında baş verən münaqişələr zamanı müvəqqəti həbs edilmiş şəxslərə münasibət Dördüncü Cenevrə Konvensiyasının müddəaları ilə tənzimlənir.

 İstinadlar 

 Ədəbiyyat siyahısı 





 Xarici keçidlər 


 Human Rights Watch on Detainees
 ACLU on Detainees
 Penitentiaire Inrichtingen in Vught
 Dienst Justitiële Inrichtingen
 Виды задержания
 Британские лорды отвергли задержание на 42 суток (проголосовали за сохранение максимального срока задержания в пределах 28 суток) // Русская служба Би-би-си

Kateqoriya:Hüquqi terminlər
Kateqoriya:Həbs və azadlıqdan məhrumetmə
Kateqoriya:Məhbuslar və məhkumlar
Kateqoriya:Cinayət-prosessual hüququ